Samarqandda bir-biriga tutash uchta xonadonda yong‘in chiqdi

Samarqand tumanida bir-biriga tutash bo‘lgan xonadonlarda yong‘in sodir bo‘ldi. Bu haqda Favqulodda vaziyatlar vazirligi xabar berdi.
Ma’lum qilinishicha, 6-dekabr kuni soat 07:30 da Samarqand tumani “Qoziqo‘rg‘on” MFYda joylashgan xonadonlarda yong‘in sodir bo‘layotgani to‘g‘risida tuman FVBga xabar kelib tushgan.
Mazkur xabarga asosan voqea joyiga 6 ta yong‘in-qutqaruv ekipaji soat 07:42 da yetib borib,  yong‘in 08:08 da qurshab olingan va soat 08:58 da bartaraf etilgan.
Hodisa oqibatida 3 ta uyning jami 170 kvadrat metr maydonida tom, shift va uy jihozlari yonib zararlangan.
Yong‘in oqibatida jabrlangan va halok bo‘lganlar yo‘q. Hozirda yong‘in sababi hamda keltirilgan moddiy zarar miqdori aniqlanmoqda.
Avvalroq Toshkentdagi xonadonlarning birida yong‘in sodir bo‘lgani, Namanganda bir-biriga qo‘shni ikki uyda yong‘in chiqqani, Namanganda ikki kun ichida oltita xonadonda yong‘in yuz bergani to‘g‘risida xabar berilgandi.